Soek die Here in jou ellende | Die Vryburger
Soek die Here in jou ellende
September 18, 2013 - Uit die Woord - 2 comments
"Moenie langer water alleen drink nie,maar gebruik 'n bietjie wyn ter wille van jou maag en jou herhaalde ongesteldhede" – 2 Tim 5:23
Die leer dat dit die wil van God is dat alle gelowiges gesond moet wees is volop in Suid-Afrika vandag. Dit maak deel uit van wat genoem word die welvaartsteologie wat beweer dat as jy werklik glo en so bid sal jy altyd voorspoedig en gesond wees.
Hierdie woorde van Paulus aan Timotheus is maar een van vele voorbeelde in die Bybel dat hierdie leer vreemd is aan die Skrif. God laat siekte toe. God laat mense ook sterf. Paulus beveel aan dat Timotheus medisyne gebruik ('n bietjie wyn), terwyl Paulus self na drie keer se ernstige gebed steeds met 'n doring in die vlees gelaat is!
Hoe is dit dan moontlik dat mense 'n leer soos hierdie kan aanhang!? Was Paulus, wat onder inspirasie van die Gees 13 Bybelboeke geskryf het, dan swak in die geloof?
Laat ons eerder soek na wat die doel van die Here met ons siekte is, hoe Hy met my en my mense daardeur werk as om buite die Woord om na maniere te soek om dit te omseil!
2 thoughts on "Soek die Here in jou ellende"
Gert van Eeden September 19, 2013 at 9:50 am
Ja,ons verstandjies is te klein om God se wee te verstaan maar wat ons weet as Geloweges is dat Hy altyd alles "ons ten goede laat meewerk" Kyk wat het alles met Job gebeur en die uiteinde? Paulus se ook dat as hy swak is dan is hy sterk!!! ( dan bly hy op sy kniee) Natuurlik skep God ook middele om te gebruik maar as dit nie Sy wil is dat dit moet help nie ( soos die doring in die vlees) moet ons weet dat Hy die beste weet. Die Woord leer ons ook dat ons in teespoed geduldig en in voorspoed dankbaar moet wees (Heidebergse Katigusmus) So is daar soveel voorbeelde in God se Woord dat die plek en ruimte gaan ontbreek om alles op te noem!!! Nee laat ons bly by die waarheid van die Woord en ons nie daarvan links of regs afwyk nie!!!!!
Pat Eksteen September 20, 2013 at 9:23 am
Verseker is dit so dat God sekere dinge in ons lewens toelaat. Dwarsdeur daai slegte dinge is Hy daar om ons te ondersteun. Hy bly egter ons pappa vader en net soos ons, ons aardse kinders liefhet is Hy nog liewer vir ons en wil Hy he dit moet met ons goed gaan. Joh 10 vers 10. Daar is seker maar mense wat dinge uit verband ruk, na beide kante toe, maar God is lief vir ons, Jesus het vir elkeen op die kruis gesterf, tot vir die wreedste mense. Daar gebeur baie keer slegte dinge met ons en dan gee ons vir God die skuld en wil nie besef dis baie keer agv ons eie swak besluite. Ten spyte van verkeerde besluite staan God ons steeds by. Hy wil he dit moet goed gaan met ons soos ons wil he dit moet met ons kinders moet goed gaan. Wie van ons sal ons kinders kanker gee om ons kind te straf? God laat dit toe om redes wat ons nie altyd verstaan nie, dalk agv ons eie eetgewoontes. God bly altyd goed!!